Diari Oficial de la Generalitat Valenciana


Sumari del DOGV 10637, del 11-12-2024 (2024/12689)

RESOLUCIÓ de 2 de desembre de 2024, de la Secretaria Autonòmica d’Educació, per la qual es concedix una subvenció per al sosteniment amb fons de la Generalitat dels llocs docents amb titular funcionari o funcionària de carrera o laboral fix en el Conservatori Professional de Música de Meliana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10402

Data del DOGV
:   11-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12646

CVE
:   CIZK-K-8740-63744

Data del document
:   02-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Descriptors 

:   * Meliana
    * ajuda pública
    * música

La Llei 7/2021, de 29 de desembre, de la Generalitat, de mesures fiscals, de gestió administrativa i financera i d’organització de la Generalitat 2022 (DOGV 9246, de 30.12.2021), en l’article 121 va establir el «règim jurídic d’integració dels conservatoris professionals de Música i Dansa de les administracions locals en la xarxa valenciana de titularitat de la Generalitat». En concret, el punt 4, determina que s’exigirà la subscripció d’un conveni, amb la negociació col·lectiva prèvia en les respectives taules de cada administració, que concrete i regule els drets i les obligacions que assumixen cada una de les parts, i que haurà de tindre en compte la legislació bàsica en esta matèria, i que la integració de centres educatius en la xarxa de titularitat de la Generalitat s’haurà d’aprovar per un acord del Consell relatiu a la creació de centres educatius per integració, el qual s’ha de publicar en el *Diari Oficial de la Generalitat Valenciana*, a proposta de la conselleria competent en matèria d’educació.

Pel que fa als efectes en relació amb el personal, el punt 5 establix que «el personal docent funcionari de carrera o laboral fix adscrit en els servicis i establiments que es traspassen romandrà en l’administració d’origen respectiva. Este personal formarà part del claustre del centre educatiu i del consell escolar d’este, en cas de ser triat. La resta de les necessitats de personal les cobrirà l’Administració educativa a través de la creació dels corresponents llocs de treball i la seua provisió».

Mitjançant un conveni entre la Generalitat Valenciana i l’Ajuntament de Meliana, es va autoritzar el Conservatori Professional de Música en esta població (d’ara en avant, el Conservatori), amb codi de centre 72746459, de titularitat municipal, que va passar a ser un centre d’ensenyança oficial de música en el qual s’impartiria ensenyança de grau professional, i en el qual consta com a administració pública titular del centre l’Ajuntament de Meliana (d’ara en avant, l’Ajuntament).

Mitjançant el conveni interadministratiu entre la Generalitat Valenciana i l’Ajuntament de Meliana de data 10 de novembre de 2022, es va establir el procediment d’integració del conservatori professional titularitat de l’Ajuntament de Meliana, amb codi de centre 36922009, en la xarxa valenciana de conservatoris de Música i Dansa de titularitat de la Generalitat, en l’àmbit de l’ensenyança de règim especial, i, en conseqüència, el traspàs dels mitjans econòmics i materials del conservatori professional municipal referit anteriorment a l’Administració de la Generalitat, així com la seua integració en la xarxa de centres docents públics no universitaris de titularitat de la Generalitat Valenciana.

D’una banda, en la clàusula segona del conveni, referent als servicis i les funcions que es traspassen, i al seu personal, en concret «dels llocs de treball docents amb titular funcionari o funcionària de carrera o laboral fix», s’establix que: haurà d’ajustar-se al que es disposa en l’article 121.5.1r de la Llei 7/2021, de 29 de desembre, de la Generalitat, que establix que el personal docent funcionari de carrera o laboral fix adscrit als servicis i establiments que es traspassen romandrà en l’administració d’origen respectiva. Este personal formarà part del claustre del centre educatiu i del consell escolar d’este, en cas de ser triat.

En cas que hi haja, en el moment de la firma del present conveni, processos d’estabilització de llocs de treball adscrits al Conservatori, tant si estan iniciats per l’Ajuntament com si estan en proposta d’iniciació, estos seguiran el seu curs amb la competència i gestió de l’Ajuntament. En tot cas, estos processos hauran de quedar finalitzats abans del 31 de desembre del 2024, de conformitat amb el que es disposa en la Llei 20/2021, de 28 de desembre, de mesures urgents per a la reducció de la temporalitat en l’ocupació pública.

Amb caràcter general, estos es consideraran com a llocs de treball ocupats per funcionaris de carrera o assimilats.

La Generalitat, a través de la conselleria competent en matèria d’educació, s’obliga a l’assignació de fons públics a l’Ajuntament per a cobrir el manteniment d’estos llocs de treball, de conformitat amb l’expedient administratiu anual que a este efecte s’aprovarà, i que contindrà totes les clàusules referides a legislació aplicable, l’actualització pressupostària interanual i les condicions per a la seua correcta justificació. En tot cas, esta ajuda pública, de conformitat amb l’article 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, a concedir o a modificar ajudes públiques (DOGV 8153, de 20 d’octubre), està exempta de notificació a la Comissió Europea, perquè no li és aplicable l’article 107, apartat 1, del Tractat de funcionament de la Unió Europea, en la mesura que no afecta els intercanvis comercials entre els estats membres.

Per l’Acord de 2 de desembre de 2022, del Consell, pel qual s’integren en la xarxa de centres públics de la Generalitat diversos conservatoris professionals de música i dansa (DOGV 9487, de 12.12.2022), el Conservatori Professional de Música de Meliana s’integra en la xarxa de centres docents públics no universitaris de titularitat de la Generalitat. Esta incorporació es farà d’acord amb el que s’establix en el conveni subscrit el 10 de novembre de 2022.

A este efecte, en la Llei 8/2023, del 27 de desembre, de pressupostos de la Generalitat per a l’exercici 2024 (DOGV núm. 9756, de 30.12.2023), l’aportació de fons públics ascendirà a sis-cents trenta-tres mil quatre-cents noranta euros (633.490,00 €), que es pagaran amb càrrec a l’aplicació pressupostària 76.77.79.136P54, capítol 4, codi de línia nominativa S1282.

La competència per a dictar esta resolució l’ostenta el secretari autonòmic d’Educació per delegació, d’acord amb l’article primer de la Resolució de 13 d’abril de 2022, del conseller d’Educació, Cultura i Esport, sobre la delegació de competències en determinats òrgans: «les resolucions de concessió de subvencions de manera directa, que corresponguen al seu àmbit competencial, a les quals es referixen els articles 22.2 i 28 de la Llei 38/2003, de 17 de novembre, general de subvencions, i l’article 168 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions».

Per tot el que antecedix, vista la proposta del director general de Centres Docents i de conformitat amb esta, d’acord amb tot el que s’ha dit anteriorment,

RESOLC

*Primer*

Concedir una subvenció nominativa de concessió directa per import de sis-cents trenta-tres mil quatre-cents noranta euros (633.490,00 €), que es pagaran amb càrrec a l'aplicació pressupostària 69.94.53.614D94, capítol 4, codi de línia nominativa S1282, a l'empara de l'article 168.1.a de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions (BOE núm. 49, de 26 de febrer de 2015, i DOGV núm. 7464, de 12 de febrer de 2015).

*Segon*

L’objecte d’esta resolució és el finançament dels llocs de treball docents amb titular funcionari o funcionària de carrera o laboral fix del Conservatori Professional de Música de Meliana, com a personal de l’Ajuntament de Meliana, en les mateixes condicions que estaven cobrant a l’Ajuntament, així com les seues cotitzacions a la Seguretat Social en el període corresponent.

*Tercer*

El Conservatori se sotmet a les normes establides en els capítols I, II, III i IV del títol V de la Llei orgànica 2/2006, de 3 maig, d’educació (BOE de 4 de maig de 2006, núm. 106), i assumix les obligacions que es deriven d’esta resolució en els termes que preveu la referida llei, la Llei orgànica 8/1985, de 3 de juliol, reguladora del dret a l’educació (BOE de 4 de juliol de 1985, núm. 159), i altres normes que li siguen aplicables.

*Quart*

La justificació que haja de presentar l’Ajuntament en cada un dels períodes reflectits en el resolc quint d’esta resolució haurà de contindre la documentació següent:

a) Certificat de l’interventor de la corporació referent als salaris bruts generats pel professorat dels centres en el període corresponent, al qual s’adjuntarà una còpia de les respectives ordes de pagament.

b) Certificat de l’interventor de la corporació relativa a les cotitzacions a la Seguretat Social del professorat dels centres en el període corresponent, al qual s’ha d’adjuntar una còpia de les respectives ordes de pagament.

*Quint*

Respecte a la justificació de les quantitats que s’hagen d’abonar a l’Ajuntament de Meliana, exclusivament referides a personal docent, s’efectuarà de la manera següent:

a) En el termini màxim de quinze dies hàbils des de l’endemà de la notificació d’esta resolució, es justificaran davant de la Direcció General de Centres Docents els gastos generats des de l’inici del curs escolar 2023-2024 (01/09/2023) fins a la finalització d’este (31/08/2024), exclusivament relacionats amb el personal docent funcionari de carrera municipal.

b) Per a la justificació dels gastos serà obligatori omplir de manera mensual i anual la taula que apareix en l’annex I d’esta resolució i que es podrà descarregar en l’enllaç següent:

<https://ceice.gva.es/es/web/ensenanzas-regimen-especial/subvencions1>.

La justificació dels gastos s’haurà de presentar en l’apartat de procediments telemàtics que apareix en la secció d’ensenyances de música i dansa, incloses en les ensenyances de règim especial de la pàgina de Conselleria

<https://www.gva.es/es/inicio/procedimientos?id_proc=20314&version=amp>.

L’Ajuntament, com a organisme del qual depén el personal funcionari de carrera o laboral fix del Conservatori de Meliana, es compromet a seguir les instruccions complementàries que, en matèria de justificació de la subvenció concedida, puga emetre la Direcció General de Centres Docents amb la finalitat d’agilitzar l’elaboració de les propostes de pagament.

S’efectuarà un únic pagament per l’import total de les justificacions sempre que no supere els fons públics assignats al Conservatori en esta resolució.

*Sext*

De conformitat amb el que es preveu en la Llei 38/2003, de 17 de novembre, general de subvencions (BOE de 18 de novembre de 2003), en relació amb el que establix l’article 172 de la Llei 1/2015, de 6 de febrer (BOE de 26 de febrer de 2015 i DOGV de 12 de febrer de 2015), l’entitat se sotmet al compliment de totes les obligacions establides en l’article 14, i haurà de reintegrar les quantitats percebudes i l’exigència d’interessos de demora en els casos previstos en l’article 37.

*Sèptim. Minoració, anul·lació i reintegrament de les subvencions*

1. Es reduirà proporcionalment la subvenció en cas que la justificació dels gastos efectuats no arribe a la quantia atorgada, així com quan s’haja subvencionat una part del cost total de l’activitat, però no es justifique l’import total del gasto que suposa el desenrotllament de l’activitat mencionada.

2. La presentació extemporània de la justificació donarà lloc a incoar un procediment per a deixar sense efecte l’acte de concessió de la subvenció. En qualsevol cas, es garantirà a l’entitat interessada el dret a l’audiència.

3. En els casos que preveu l’article 37 de la Llei general de subvencions, l’entitat beneficiària haurà de reintegrar el total o una part de la quantitat percebuda més els interessos de demora corresponents. En estos casos es procedirà a la incoació de l’oportú expedient que, amb l’audiència prèvia de l’entitat interessada, serà resolt per la persona titular de la conselleria competent en matèria d’educació.

4. Falsejar o ocultar dades i documents, ja que afecten substancialment la concessió i l’entrega de fons públics, donarà lloc a l’exigència de responsabilitats, tant en l’orde administratiu com en el jurisdiccional competent.

5. La Conselleria d’Educació, Cultura, Universitats, i Ocupació es reserva el dret a efectuar totes les inspeccions tècniques i administratives que es consideren necessàries a fi de conformar l’execució correcta de l’actuació subvencionada.

*Octau*

Estes subvencions es regiran pel que es disposa en esta resolució i, a més, per la Llei 38/2003, de 17 de novembre, general de subvencions, i pel reglament de la llei mencionada, aprovat pel Reial decret 887/2006, de 21 de juliol, excepte en els termes que afecte els principis de publicitat i concurrència, així com pel que es disposa en la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i per la resta de normes de dret administratiu que siguen aplicables.

*Nové*

Com a requisit previ per al pagament de la subvenció, l’Ajuntament de Meliana haurà d’acreditar estar al corrent en el compliment de l’obligació de rendició dels comptes anuals davant de la Sindicatura de Comptes de conformitat amb la normativa aplicable.

*Dècim*

Per a la comprovació material de l’execució efectiva de l’activitat, l’existència de la condició o el compliment de la finalitat, s’establirà el pla de control en els termes establits en l’article 169 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

El tipus de control que es durà a terme serà administratiu, basat en la documentació aportada per l’Ajuntament amb la seua sol·licitud i, posteriorment, com a justificació de la subvenció que se sol·licita. Amb esta finalitat, se supervisarà tota la documentació exigida en esta resolució i es requerirà, si és procedent, l’aportació dels documents complementaris que siguen necessaris per a comprovar, verificar i aclarir totes les qüestions que calga.

*Onzé. Protecció de dades personals*

1. La gestió d’esta subvenció comporta el tractament de dades de caràcter personal, per la qual cosa s’apliquen les mesures i les garanties que regula la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques quant al tractament de dades personals i a la lliure circulació d’estes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.

2. En compliment del que disposa l’article 13 de l’RGPD, la informació en matèria de protecció de dades és la següent:

a) Responsable del tractament: Conselleria d’Educació, Cultura, Universitats i Ocupació, Av. Campanar, 32. 46893 València. Adreça electrònica: [pzykgqyisqqvbvzolppodauu@off.vh](mailto:ykzwoeghxrhyxlcinbgzmxew@gaq.yc).

b) Delegació de Protecció de Dades de la Generalitat. Passeig de l’Albereda, 16. 46712 València. Adreça electrònica: [xaf@jio.zx](mailto:wqp@pjj.uj).

c) Finalitat del tractament: gestionar la concessió, la justificació i el control de la subvenció.

d) Les bases de legitimació general aplicables al tractament de dades són les que es preveuen en els apartats c i e de l’article 6.1 de l’RGPD (l’interés públic i l’obligació legal), en relació amb les normes específiques que regulen este procediment.

e) Quan la persona sol·licitant, o el representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l’obligació d’informar-los en els termes que establix esta clàusula.

f) Persones destinatàries de les dades: no està prevista la comunicació de dades de caràcter personal.

g) Les dades no seran objecte de transferències internacionals.

h) El responsable podrà efectuar, en l’exercici de les seues competències, les verificacions necessàries per a comprovar l’exactitud de les dades que declare la persona interessada que estiguen en poder de les administracions públiques.

i) D’acord amb l’article 13.2 de l’RGPD, totes les dades personals que se sol·liciten per mitjà dels formularis i la documentació vinculada són necessàries per a poder tramitar la subvenció en les diferents fases del procediment. La falta de comunicació d’estes dades a la Conselleria comportarà les conseqüències que preveu l’ordenament jurídic.

j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis que establixen les normes vigents per a complir les obligacions i responsabilitats legals, i se suprimiran d’acord amb el que preveu la normativa d’arxius i documentació.

k) La persona interessada té dret a sol·licitar al responsable del tractament l’accés, la rectificació i la supressió de les seues dades de caràcter personal, així com a limitar-se o oposar-se al tractament d’estes dades i a no ser objecte de decisions individuals automatitzades, de manera presencial o telemàtica, d’acord amb el que s’indica en la pàgina següent:

<http://www.gva.es/va/proc19970>

l) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant de la Delegació de Protecció de Dades, de manera presencial o telemàtica, de conformitat amb el que indica la pàgina següent: <https://www.gva.es/va/inicio/procedimientos?id_proc=22650>. A més, està la possibilitat de reclamar davant de l’Agència Espanyola de Protecció de Dades.

Per a més informació, es pot consultar el registre d’activitat de tractament denominat «Ajudes, beques i subvencions», accessible en [https://ceice.gva.es/es/registre-de-tractament-de-dades](https://ceice.gva.es/va/registre-de-tractament-de-dades)

*Dotzé*

D’acord amb el que establix l’article 65 del Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions, esta ajuda serà compatible amb altres subvencions, ajudes, ingressos o recursos per a la mateixa finalitat, procedents de qualsevol administració o ens públic o privat, nacional, de la Unió Europea o d’organismes internacionals, sempre que la suma d’estes no supere el cost de l’activitat subvencionada.

*Tretzé*

La present resolució produirà efectes des de l’endemà de la publicació en el *Diari Oficial de la Generalitat Valenciana*  i tindrà vigència per a l’any 2024.

De conformitat amb el que s’establix en els articles 112, 123 i 124 de la Llei del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s’indiquen a continuació:

a) El recurs potestatiu de reposició s’ha d’interposar davant del conseller d’Educació, Cultura, Universitats i Ocupació en el termini d’un mes comptat des de l’endemà de la publicació d’esta resolució en el *Diari Oficial de la Generalitat Valenciana*.

b) El recurs contenciós administratiu s’ha d’interposar davant del Tribunal Superior de Justícia de la Comunitat Valenciana en el termini de dos mesos comptats des de l’endemà de la publicació d’esta resolució.

  

València, 2 de desembre de 2024

(p. d. Resolució 13.04.2022; DOGV 9328, 29.04.2022)

Daniel McEvoy Bravo

Secretari autonòmic d’Educació

Esta disposició conté annexos. Consulteu-ne la versió en PDF.